Ashraf Mansour

Ashraf Mansour (FAAS () Masanin kimiyya ne ɗan ƙasar Masar kuma farfesa a fannin kimiyyar lissafi ta polymer. Shi ne wanda ya kafa kuma Shugaban Kwamitin Amintattu na Jami'ar Jamus a Alkahira (GUC).

 Ilimi da aiki 
Mansour ya sami digirin digirgir kuma ya sami ilimin kimiyyar  polymer daga Jami'ar Ulm a shekara ta 1992.
A cikin shekarar 1994, Mansour ya fara aikin samar da Jami'ar Jamus a Masar. Jami'ar Jamus a Alkahira (GUC) ita ce jami'ar Jamus ta farko da aka kafa a wajen Jamus da kuma wajen iyakokin Turai. An kafa ta ne bisa wata doka ta shugaban ƙasa a shekara ta 2002 da tsohon shugaban kasar Hosni Mubarak, da shugaban gwamnatin Jamus Gerhard Schroeder, da kuma wasu fitattun mutane a fannin ilimi da masana'antu na Masar da Jamus suka bayar.  

A cikin shekarar 2003, an ƙaddamar da GUC a wajen iyakokin birnin Alkahira. Mansour ya tabbatar da gina sabuwar jami'a ta fasaha a birnin New Alkahira, ya ba da tallafin kusan Euro miliyan 15 daga masu ba da taimako na Masar, kuma ya ba da taimakon ikon koyarwa na jami'o'in Stuttgart da Ulm don tabbatar da manufarsa. Sun taimaka wajen ginawa da kafa ɗakunan gwaje-gwaje ta fasaha kuma sun kawo manhajar karatunsu na Jamus. Shirin ya samu tallafi daga hukumar ta DAAD a kuɗi kimanin Yuro 600,000 a wani bangare na shirinta na fitar da kwasa-kwasan Digiri na Jamus. Dalibai, malamai, da masu bincike daga GUC suna samun ƙarin tallafi daga DAAD da Gidauniyar Alexander von Humboldt yayin zaman nazari da bincike daban-daban.   Shi ne shugaban kwamitin amintattu na jami’ar.   

Bayan juyin juya halin Masar na 2011, Majalisar koli ta Sojoji (SCAF) ta ba wa Ashraf ya zama shugaban ma'aikatar ilimi mai zurfi a shekara ta 2014 amma majalisar koli ta jami'o'in Masar ta nuna rashin amincewa da naɗin nasa.    Hossam Eisa ya kasance a matsayin kuma Ashraf El-Shihy ya maye gurbinsa a watan Satumba 2015.

 Kyaututtuka da karramawa 
A cikin shekarar 2008, Mansour ya sami Federal Cross of Merit,  kuma shi Sanata ne mai daraja na Jami'ar Ulm.  An zaɓi Mansour a matsayin fellow mai daraja na Kwalejin Kimiyya ta Afirka a shekara ta 2018.

 Manazarta 

Category:Rayayyun mutane